paragraph_text: Drugo značenje se vezuje za televizijske serije, odnosno označava grupu epizoda predviđenih za emitiranje tijekomn jedne redovne televizijske sezone. Većina televizijskih serija se obično dijeli na različite sezone čije emitiranje počinje na jesen, a završava na proljeće. U SAD jedna sezona tradicionalno ima između 20 i 26 epizoda koje se emitiraju svakog tjedna. U Britaniji su sezone obično kraće, i obično sadržavaju 6 epizoda; ponekad se za njih rabi izraz serijal.